

|  |
| --- |
| Πρόγραμμα Βοήθειας Προσωπικής Δυσχέρειας [Personal Hardship Assitance Program] – γενικές πληροφορίες  |
| Οικονομικά βοηθήματα έκτακτης ανάγκης και επείγουσα βοήθεια μετεγκατάστασης Greek | Ελληνικά |

# Οικονομική υποστήριξη σε σημαντική έκτακτη ανάγκη

Μια σημαντική έκτακτη ανάγκη μπορεί να είναι:

* μια δασική πυρκαγιά
* μια πλημμύρα
* μια καταιγίδα
* ένας σεισμός.

Αυτές οι καταστάσεις έκτακτης ανάγκης μπορούν να προκαλέσουν βλάβη σε:

* σπίτια
* κτήρια
* δρόμους
* δέντρα.

Εάν συμβεί μια σημαντική έκτακτη ανάγκη στον τόπο διαμονής σας, η Κυβέρνηση της Βικτώριας μπορεί να σας δώσει χρήματα για να σας βοηθήσει. Δεν χρειάζεται να επιστρέψετε αυτά τα χρήματα.

Υπάρχουν δύο είδη βοηθημάτων:

1. Βοήθημα έκτακτης ανάγκης
2. Επείγουσα βοήθεια αποκατάστασης.

## Βοήθημα έκτακτης ανάγκης

Ίσως μπορέσετε να λάβετε αυτό το βοήθημα εάν είναι διαθέσιμο.

Ένα βοήθημα έκτακτης ανάγκης μπορεί να σας βοηθήσει να πληρώσετε για πράγματα που χρειάζεστε περισσότερο, όπως:

* τρόφιμα
* ρούχα
* φάρμακα
* στέγαση.

Τα βοηθήματα έκτακτης ανάγκης βασίζονται σε ένα προκαθορισμένο ποσό για κάθε μέλος του νοικοκυριού σας.

Το βοήθημα δεν υπολογίζεται με βάση το ποσό του εισοδήματός σας.

### Ποιος μπορεί να λάβει βοήθημα έκτακτης ανάγκης

Μπορείτε να κάνετε αίτηση για αυτό το βοήθημα εάν:

* το σπίτι σας έχει πληγεί από μια σημαντική έκτακτη ανάγκη
* έπρεπε να φύγετε από το σπίτι σας ή δεν μπορείτε να επιστρέψετε στο σπίτι σας λόγω σημαντικής έκτακτης ανάγκης
* χρειάζεστε χρήματα για τρόφιμα ή στέγαση.

### Υποβολή αίτησης για βοήθημα έκτακτης ανάγκης

Θα χρειαστεί να υποβάλετε αίτηση για το βοήθημα. Το Υπουργείο Οικογενειών, Ισότητας Ευκαιριών και Στέγασης θα εξετάσει την αίτησή σας. Θα σας ενημερώσει εάν πληροίτε τις προϋποθέσεις για το βοήθημα.

Ανάλογα με την έκτακτη ανάγκη, μπορεί να υπάρχουν ορισμένοι διαφορετικοί τρόποι υποβολής αίτησης για βοήθημα έκτακτης ανάγκης.

#### Αυτοπροσώπως

Μπορείτε να ελέγξετε εάν υπάρχει ανοιχτό Κέντρο Βοήθειας σε Έκτακτη Ανάγκη κοντά σας στη διεύθυνση [www.emergency.vic.gov.au/relief](https://www.emergency.vic.gov.au/relief/). Εάν υπάρχει, μπορείτε να πάτε εκεί αυτοπροσώπως. Φέρτε μαζί σας στοιχεία ταυτοποίησης, αν μπορείτε, όπως:

* άδεια οδήγησης
* κάρτα Medicare
* επιστολή ή λογαριασμό υπηρεσίας κοινής ωφέλειας που δείχνει τη διεύθυνσή σας.

Μόλις φτάσετε, κάποιος από την Κυβέρνηση της Βικτώριας θα μιλήσει μαζί σας για να δει εάν πληροίτε τις προϋποθέσεις. Εάν ναι, θα σας βοηθήσουν να υποβάλετε αίτηση για βοήθημα έκτακτης ανάγκης.

#### Διαδικτυακά

Μερικές φορές ίσως να μπορέσετε να υποβάλετε αίτηση για βοήθημα έκτακτης ανάγκης μέσω διαδικτύου. Για οδηγίες, ανατρέξτε στη διεύθυνση: [www.emergency.vic.gov.au/relief](https://www.emergency.vic.gov.au/relief/)

## Επείγουσα βοήθεια μετεγκατάστασης

Ίσως μπορείτε να λάβετε αυτό το βοήθημα, εάν είναι διαθέσιμο:

* αν δεν έχετε πολλά χρήματα για να επισκευάσετε το σπίτι σας που έχει υποστεί ζημιά από μια σημαντική έκτακτη ανάγκη
* αν δεν έχετε ασφάλιση κτηρίου ή περιεχομένων
* αν δεν μπορείτε να επιστρέψετε στο σπίτι γιατί έχει υποστεί ζημιά ή καταστραφεί
* αν δεν μπορείτε να πάτε στο σπίτι σας για περισσότερες από 7 ημέρες λόγω σημαντικής έκτακτης ανάγκης.

### Ποσό βοηθήματος

Το ποσό των χρημάτων που θα λάβετε εξαρτάται από πράγματα όπως:

* τον αριθμό των ατόμων που μένουν στο σπίτι σας
* πόσο από το σπίτι σας υπέστη ζημιά
* πόσα χρήματα κερδίζετε.

Μπορείτε να χρησιμοποιήσετε αυτά τα χρήματα:

* για να καθαρίσετε το σπίτι σας μένοντας κάπου αλλού
* για επισκευές στο σπίτι σας
* για την ανακατασκευή του σπιτιού σας
* για την αντικατάσταση κατεστραμμένων περιεχομένων.

### Πώς να υποβάλετε αίτηση

Για πληροφορίες σχετικά με τον τρόπο υποβολής αίτησης για αυτό το βοήθημα:

* καλέστε την τηλεφωνική γραμμή VicEmergency στο 1800 226 226 (πατήστε 9 για διερμηνέα)
* επισκεφθείτε τη διεύθυνση [www.emergency.vic.gov.au/relief](https://www.emergency.vic.gov.au/relief/).

Κάποιος από το Υπουργείο Οικογενειών, Ισότητας Ευκαιριών και Στέγασης μπορεί επίσης να σας μιλήσει σχετικά με την υποβολή αίτησης για βοήθημα αποκατάστασης. Θα μπορέσει να σας βοηθήσει να υποβάλετε αίτηση.

Θα χρειαστεί να μας δείξετε ορισμένα έγγραφα ως μέρος της αίτησής σας. Θα χρειαστεί να προσκομίσετε απόδειξη:

* ταυτότητας, για παράδειγμα, άδεια οδήγησης ή διαβατήριο
* εισοδήματος, για παράδειγμα, απόδειξη πληρωμής ή περίληψη πληρωμής Centrelink
* κατάστασης ασφάλισης, για παράδειγμα, ένα έγγραφο από την ασφαλιστική σας εταιρεία
* του αντίκτυπου στο σπίτι σας, για παράδειγμα, φωτογραφίες από ζημιές ή προσφορές για επισκευές.

# Περισσότερη βοήθεια και υποστήριξη

Η Κυβέρνηση της Βικτώριας και ο τοπικός σας δήμος μπορούν να σας βοηθήσουν να βρείτε άλλες υπηρεσίες ανακούφισης και αποκατάστασης.

Εάν χρειάζεστε βοήθεια, καλέστε την τηλεφωνική γραμμή του VicEmergency στο 1800 226 226. Πατήστε το
9 για διερμηνέα.

Μπορείτε να βρείτε πληροφορίες για βοήθεια και αποκατάσταση στη διεύθυνση [www.emergency.vic.gov.au/relief](http://www.emergency.vic.gov.au/relief). Μπορείτε επίσης να ελέγξετε την ιστοσελίδα του δήμου σας και τις σελίδες μέσων κοινωνικής δικτύωσης.

## Πληροφορίες Προγράμματος Βοήθειας Προσωπικής Δυσχέρειας

Για περισσότερες πληροφορίες σχετικά με το Πρόγραμμα Βοήθειας Προσωπικής Δυσχέρειας, επισκεφθείτε τη διεύθυνση [www.services.dffh.vic.gov.au/personal-hardship-assistance-program](https://services.dffh.vic.gov.au/personal-hardship-assistance-program)

## Κύριες επαφές

Δήμος:

* Αναζητήστε τον τοπικό σας δήμο στη διεύθυνση [www.vic.gov.au/know-your-council](https://www.vic.gov.au/know-your-council)

VicEmergency:

* Καλέστε την τηλεφωνική γραμμή στο 1800 226 226
* Επισκεφτείτε την ιστοσελίδα στη διεύθυνση [www.emergency.vic.gov.au](http://www.emergency.vic.gov.au)

Υπηρεσίες αντιμετώπισης οικογενειακής βίας:

* Καλέστε το Κέντρο Αντιμετώπισης Οικογενειακής Βίας Safe Steps στο 1800 015 188

|  |
| --- |
| Για να λάβετε αυτό το έγγραφο σε άλλη μορφή, στείλτε email στο Υποκατάστημα Διαχείρισης Έκτακτης Ανάγκης<emb@dffh.vic.gov.au> .Εγκρίθηκε και δημοσιεύθηκε από την Κυβέρνηση της Βικτώριας, 1 Treasury Place, Μελβούρνη.© Πολιτεία της Βικτώριας, Αυστραλία, Υπουργείο Οικογενειών, Ισότητας Ευκαιριών και Στέγασης, Νοέμβριος 2023.ISBN/ISSN 978-1-76130-442-2 (διαδίκτυο/PDF/Word) Διατίθεται στο [Πρόγραμμα Βοήθειας Προσωπικής Δυσχέρειας (Personal Hardship Assistance Program) (dffh.vic.gov.au)](https://services.dffh.vic.gov.au/personal-hardship-assistance-program) <https://services.dffh.vic.gov.au/personal-hardship-assistance-program> |